**CERERE DE EXPRIMARE A INTERESULUI**

**Republica Moldova**

**Denumirea subproiectului**

**„Fortificarea educației prin cercetare în medicină și farmacie în cadrul USMF „Nicolae Testemițanu” FORCE\_Farm”**

**Nr. Acord subfinanțare:** MD-MOED-6542-ASF-U2-09 din 27.11.2023

**Nr. Referință**: MD-USMF-406153-CS-INDV

**Titlul sarcinii: „Instruirea studenților, masteranzilor, doctoranzilor în domeniile biotehnologiilor și bioanalizei”**

Proiectul învățământului superior din Moldova (PÎSM) este un proiect finanțat de Banca Mondială care urmează să fie implementat în perioada mai 2020 - decembrie 2025.

În cadrul realizării Proiectului învățământului superior din Moldova, finanțat de către Banca Mondială, Instituția Publică Universitatea de Stat de Medicină și Farmacie „Nicolae Testemițanu” din Republica Moldova a obținut subproiectul „Fortificarea educației prin cercetare în medicină ți farmacie în cadrul USMF „Nicolae Testemițanu” – FORCE\_Farm” și respectiv a semnat Acordul de finanțare cu Ministerul Educației și Cercetării și intenționează să aplice o parte din surse pentru servicii de consultanță/expertiză.

Prin intermediul acestui subproiect IP USMF „Nicolae Testemițanu” își propune realizarea unui set de activități orientate spre modernizarea și dezvoltarea procesului educațional prin fortificarea capacităților tehnico-materiale și prin crerșterea abilităților de cercetare a studenților, masteranzilor și doctoranzilor, precum și a tinerilor cercetători.

În cadrul subproiectului vor fi actualizate și optimizate Planul de învățământ la programul de studii superioare integrate Farmacie și curricula disciplinelor, precum și vor fi dezvoltate curricula noi pentru a spori nivelul de corespundere a competențelor achiziționate cerințelor pieței muncii în Republica Moldova.

Una din sarcinile propuse în cadrul subproiectului este instruirea studenților, masteranzilor, doctoranzilor din cadrul USMF „Nicolae Testemițanu” în domeniile biotehnologiilor și bioanalizei, axată pe dezvoltarea competențelor și abilităților de activitate în laboratoarele științifice în domeniul vizat cu scopul pregătirii viitorilor specialiști, absolvenți ai universității, pentru aplicarea în practică a competențelor privind cercetarea și activitatea practică.

Termenii de referință (TOR) sunt anexați la prezenta Cerere de exprimare a interesului sau pot fi găsiți pe următorul site web: <https://juridic.usmf.md/ro/anunturi-3/subproiectul-moderinzarea-si-fortificarea-educatiei-prin-cercetare-farmacie-si-medicina>.

IP USMF „Nicolae Testemițanu” invită experți eligibili internaționali („Experți”) să își exprime interesul pentru prestarea serviciilor în instruirea studenților, masteranzilor, doctoranzilor în domeniile biotehnologiilor și bioanalizei.

Experții interesați vor expedia informații care să demonstreze că au calificările necesare și experiența relevantă pentru prestarea serviciilor de instruire a studenților, masteranzilor, doctoranzilor.

**Expertul care urmează să fie selectat trebuie să dețină următoarele calificări:**

1. Studii universitare în una din specialități Farmacie/Medicină/Biologie/Biotehnologii;
2. Titlu științific de doctor în științe farmaceutice/medicale/biologice/chimice/inginerești;
3. Experiență în domeniul practic și științific privind biotehnologiile și bioanaliza;
4. Capacitate de organizare și coordonare eficientă a activităților în grup.
5. Abilități și competențe de aplicare a metodelor moderne de instruire.
6. Abilități de comunicare și capacitatea de a presta serviciile de instruire în limba română.
7. Va constitui un avantaj:
* experiența de predare/instruire atât academică, cât și sub formă de training-uri/ cursuri de instruire/ ateliere de lucru etc. în domeniul biotehnologiilor și bioanalizei (utilizarea tehnologiilor, interpretarea rezultatelor etc.).

Se atrage atenția experților internaționali interesați asupra secțiunii III, punctele 3.14, 3.16 și 3.17 din „Regulamentul privind achizițiile pentru debitorii IPF” iulie 2016, revizuite în noiembrie 2017 și august 2018 („Regulamentul privind achizițiile”), care stabilește politica Băncii Mondiale privind conflictul de interese.

Expertul va fi selectat în conformitate cu metoda „Selecția consultanților individuali” prevăzută în Regulamentul privind achizițiile.

Informații suplimentare pot fi obținute la adresa de mai jos în timpul orelor de lucru: 8:00-17:00.

Cererile trebuie să includă scrisoarea de exprimare a interesului, CV și cel puțin două scrisori de recomandare aferente (dacă există).

Propunerile trebuie să fie expediate la adresa de mai jos, personal, până la **data de:25.11.2024, ora 15:00, (ora locală a Republicii Moldova), indicând titlul sarcinii pentru care se aplică.**

Adresa: or. Chișinău,

Bd. Stefan cel Mare 165, Birou 213

Tel: 022-205-240

E-mail: vadim.juc@usmf.md

Semnătura Managerului de proiect

Tagadiuc Olga \_\_\_\_\_\_\_\_\_\_\_\_\_\_\_\_\_\_\_

**IP Universitatea de Stat de Medicină și Farmacie „Nicolae Testemițanu”**

**„Fortificarea educației prin cercetare în medicină și farmacie în cadrul USMF „Nicolae Testemițanu” FORCE\_Farm”**

**Nr. Acord subfinanțare:** MD-MOED-6542-ASF-U2-09 din 27.11.2023

**Nr. Referință**: MD-USMF-406153-CS-INDV

**TERMENI DE REFERINȚĂ**

**Titlul sarcinii: „Instruirea studenților, masteranzilor, doctoranzilor în domeniile biotehnologiilor și bioanalizei”**

1. **Informații generale despre proiect**

Proiectul învățământului superior din Moldova (PÎSM) este un proiect finanțat de Banca Mondială care urmează să fie implementat în perioada mai 2020 - decembrie 2025.

Costul total al creditului este de 35,7 milioane Euro (echivalentul a 39,4 milioane USD) finanțat de Asociația Internațională pentru Dezvoltare (IDA) și este acordat Republicii Moldova în sprijinul învățământului superior din Moldova.

Obiectivul proiectului este de a îmbunătăți orientarea către piața muncii a instituțiilor de învățământ superior selectate și mecanismele de asigurare a calității.

O componentă a PÎSM este Programul de Îmbunătățire a Învățământului Superior (PÎÎS) care urmează să fie implementat de instituțiile de învățământ superior și colegiile pedagogice selectate pentru a răspunde unora dintre cele mai stringente necesități ale acestora în scopul orientării către piața muncii.

Astfel, pentru realizarea obiectivelor PÎÎS, MEC a semnat cu USMF „Nicolae Testemițanu” din Republica Moldova acordul de subfinanțare a subproiectului „Fortificarea educației prin cercetare în medicină și farmacie în cadrul USMF „Nicolae Testemițanu” – FORCE\_Farm”.

Prin intermediul acestui subproiect USMF „Nicolae Testemițanu” își propune realizarea unui set de intervenții orientate spre modernizarea procesului educațional prin fortificarea capacităților tehnico-materiale și prin creșterea abilităților de cercetare a studenților, masteranzilor și doctoranzilor, precum și a tinerilor cercetători. În cadrul subproiectului vor fi optimizate Planul de învățământ la programul de studii superioare integrate Farmacie și curricula disciplinelor, precum și vor fi dezvoltate curricula noi orientate spre creșterea componentei de cercetare ce vor spori nivelul de corespundere a competențelor achiziționate cerințelor pieței muncii în Republica Moldova, dar și a celei internaționale.

Subproiectul propus este orientat spre atingerea următoarelor obiective generale (ODP) și respectiv specifice (OS) după cum urmează:

**ODP1:** Creșterea capacității instituționale a USMF „Nicolae Testemițanu” de prestare a serviciilor educaționale și instruirii farmaceutice și medicale prin cercetare în vederea formării specialiștilor calificați competitivi pentru domeniul Sănătate (farmacie și medicină):

* **OS1:** Angrenarea procesului didactic al disciplinelor farmaceutice de specialitate cu cele fundamentale medicale la spectrul cercetărilor științifice multilaterale în domeniul medicamentului.
* **OS2:** Formarea abilității de integrare a elementelor conceptuale tratate la disciplină în conexiune cu rezultatele cercetării științifice, prin implicarea sporită a studentelor în procesul de cercetare;
* **OS3:** Înțelegerea suportului tehnico-metodologic al cercetării științifice multilaterale și interdisciplinare în domeniul medicamentului vizavi de aplicarea acestuia în terapie, conform principiilor medicinei bazate pe dovezi și a farmacoterapiei personalizate.

**ODP2:** Racordarea finalităților de studii și competențelor în cercetare a absolvenților în domeniul Farmaciei și Medicinei la cerințele actuale ale pieței forței de muncă:

* **OS1:** Formarea abilității de aplicare a cunoștințelor despre procesul de cercetare/elaborare a medicamentului drept repere de formare a competențelor de utilizare a lui în farmacoterapia personalizată.
* **OS2:** Inițierea educției bio- și nanotehnologice, bioanalitice, farmacogenetice și ecologice a viitorilor absolvenților cu abilități practice și viziuni contemporane pentru a răspunde necesităților industriilor farmaceutice moderne.
* **OS3:** Asigurarea unei pregătiri integrative a medicilor și farmaciștilor prin prisma cunoașterii medicamentului, dezvoltarea abilităților de colaborare în echipe interprofesionale, care ar permite o evaluare mai holistică a pacientului și o luare a deciziilor terapeutice mai informate în contextul aplicării principiilor medicinii personalizate.
1. **Obiectivul sarcinii**

Obiectivul principal al sarcinii este: instruirea studenților, masteranzilor, doctoranzilor în domeniile biotehnologiilor și bioanalizei.

Serviciile de instruire vor include instruirea unui grup de 25 de persoane pe parcursul a 5 zile, câte 4 ore pe zi, privind dezvoltarea competențelor și abilităților practice în domeniul biotehnologiilor și bioanalizei la diverse nivele de studii: studii superioare integrate (Licență și Master, Ciclul I + Ciclul II), studii superioare de master (Ciclul II) și studii superioare de doctorat (ciclul III) din cadrul USMF „Nicolae Testemițanu”.

1. **Domeniul de aplicare (sarcini și responsabilități):**

Pe parcursul realizării contractului Expeetul va fi responsabil de următoarele sarcini:

* Elaborarea și coordonarea cu Beneficiarul a programului de instruire a studenților, masteranzilor, doctoranzilor în domeniile biotehnologiilor și bioanalizei cu scopul dezvoltării abilităților teoretice și practice privind utilizarea utilajelor și resurselor tehnologice, interpretarea rezultatelor în corespundere cu complexitatea analizelor realizate și parametrii obținuți etc. corespunzător nivelului de studii și complexitatea analizelor realizate;
* Realizarea instruirii a studenților, masteranzilor, doctoranzilor în domeniile biotehnologiilor și bioanalizei, axat pe dezvoltarea competențelor și abilităților practice în domeniul biotehnologiilor și bioanalizei la sediul USMF „Nicolae Testemițanu” (nr. de 25 persoane pe parcursul a 5 zile, câte 4 ore pe zi).
* Elaborarea și prezentarea, după finalizarea activităților de instruire a studenților, masteranzilor, doctoranzilor, a raportului de realizare a instruirii cu recomandări ulterioare.
1. **Durata sarcinii:**

Realizarea sarcinii este planificată pentru perioada noiembrie 2024 – 28 februarie 2025

| Sarcini, activități, livrabile | Termen de realizare |
| --- | --- |
| Elaborarea și coordonarea cu Beneficiarul a programului de instruire a studenților, masteranzilor, doctoranzilor în domeniile biotehnologiilor și bioanalizei cu scopul dezvoltării abilităților teoretice și practice privind utilizarea utilajelor și resurselor tehnologice, interpretarea rezultatelor în corespundere cu complexitatea analizelor realizate și parametrii obținuți etc. corespunzător nivelului de studii și complexitatea analizelor realizate; | Până la 15 zile de la semnarea contractului |
| Realizarea instruirii a studenților, masteranzilor, doctoranzilor în domeniile biotehnologiilor și bioanalizei, axat pe dezvoltarea competențelor și abilităților practice în domeniul biotehnologiilor și bioanalizei la sediul USMF „Nicolae Testemițanu” (nr. de 25 persoane pe parcursul a 5 zile, câte 4 ore pe zi). | Până la 80 zile de la semnarea contractului |
| Elaborarea și prezentarea, după finalizarea activităților de instruire a studenților, masteranzilor, doctoranzilor, a raportului de realizare a instruirii cu recomandări ulterioare | Până la 90 zile de la semnarea contractului |

1. **Cerințele de calificare și baza de evaluare (criterii de evaluare)**

**Experiență generală***:* **40 puncte**

1. Studii universitare în una din specialități Farmacie/Medicină/Biologie/Biotehnologii;
2. Titlu științific de doctor în științe farmaceutice/medicale/biologice/chimice/inginerești;

**Corespunderea cu sarcinile proiectului***:* **50 puncte**

1. Experiență în domeniul practic și științific privind biotehnologiile și bioanaliza;
2. Abilități și competențe de aplicare a metodelor moderne de instruire.
3. Capacitate de organizare și coordonare eficientă a activităților în grup.

**Limbă și experiență: 10 puncte**

1. Abilități de comunicare și capacitatea de a presta serviciile de instruire în limba română.

**Va constitui un avantaj:**

1. experiența de predare/instruire atât academică, cât și sub formă de training-uri/ cursuri de instruire/ ateliere de lucru etc. în domeniul biotehnologiilor și bioanalizei (utilizarea tehnologiilor, interpretarea rezultatelor etc.).în domeniul biotehnologiilor și bioanalizei.
2. **Cerințe de raportare și aranjamente instituționale**

**Expertul va raporta**: Expertul contractat va elaborarea și prezentarea, după finalizarea activităților de instruire a studenților, masteranzilor și doctoranzilor, raportul de realizare a instruirii cu recomandări ulterioare, managerului de subproiect și decanului Facultății de Farmacie.

**Aranjamente instituționale:** Instituția va pune la dispoziția Expertul toate documentele necesare activității.

1. **Declarație de confidențialitate**

Toate datele și informațiile primite în scopul realizării prezentei sarcini trebuie tratate în mod confidențial și urmează să fie utilizate numai în legătură cu executarea acestor Termeni de referință. Toate drepturile de proprietate intelectuală care decurg din executarea acestor Termeni de referință sunt atribuite IP USMF „Nicolae Testemițanu” din Republica Moldova. Conținutul materialelor scrise obținute și utilizate pe parcursul realizării prezentei sarcini nu poate fi divulgat nici unei terțe părți fără autorizația scrisă prealabilă exprimată a IP USMF „Nicolae Testemițanu” din Republica Moldova.

1. **Eligibilitate**

Expertul va trebui să fie eligibil conform Regulamentului privind achizițiile pentru debitorii IPF din iulie 2016, revizuit în noiembrie 2017 și august 2018 (<https://www.worldbank.org/en/projects-operations/products-and-services/brief/procurement-new-framework>).

Semnătura Managerului de proiect

Tagadiuc Olga\_\_\_\_\_\_\_\_\_\_\_\_\_\_\_\_\_\_\_